Pasugod pa lang niadto nga ginalahus sa kaadlawon ang kangitngit sa mabugnaw nga kawanangan niadtong Abril. Ang nag-inusara, nga kahoy’ng bintana giablihan pataas aron nga ang sidlak sa kabuntagon mosulod ngadto sa gamay nga usa ra-ka-lawak nga payag. Ang usa ka robin nga langgam nga nagtugdon didto sa luyo sa bintana daw sa labi ka madasigon niining buntaga ug nagaawit kutob sa iyang mahimo. Sulod sa maong payag, usa ka batan-on pa nga si Charles Branham nagsuksuk sa iyang mga kamot diha sa iyang bag-ong paris nga ober-ol ug nagsud-ong sa iyang 15 anyos nga asawa. “Atong pagatawgon ang iyang ngalan nga William,” ang ingon sa maong amahan.